News Room 365 WATCH LIVE TV
ఫేస్‌‘బుక్‌’కు చెక్.. ‘హలో’ అంటూ ఆర్కుట్‌ రీ-ఎంట్రీ
ఆర్కుట్‌.. ఒకప్పటి సోషల్‌ మీడియా సంచలనం. ఫేస్‌బుక్ రాక ముందు దశాబ్ద కాలం పాటు యువత చేతిలో తిరుగులేని శక్తి. హలో అంటూ ఇది మళ్లీ రీ ఎంట్రీ ఇచ్చింది.
TNN | Updated:
Apr 11, 2018, 09:22PM IST
ఆర్కుట్‌.. ఒకప్పటి సోషల్‌ మీడియా సంచలనం. ఫేస్‌బుక్ రాక ముందు దశాబ్ద కాలం పాటు యువత చేతిలో తిరుగులేని శక్తి. 2004లో గూగుల్‌ నుంచి వచ్చిన ‘ఆర్కుట్‌’ సంచలనాలు అన్నీ ఇన్ని కావు. తిరుగులేని శక్తిగా ఎదిగిన ఈ సామాజిక మాధ్యమ వేదిక ఫేస్‌బుక్‌, ట్విటర్‌, యూట్యూబ్‌ రాకతో క్రమంగా తన ప్రభను కోల్పోయింది. 2014 సెప్టెంబరు 30తో ఆర్కుట్‌ సేవలను పూర్తిగా నిలిపేశారు. అయితే.. ప్రస్తుతం ఫేస్‌బుక్ ‘సమాచార దుర్వినియోగం’ సంక్షోభాన్ని ఎదుర్కొంటున్న నేపథ్యంలో ఆర్కుట్ రీ ఎంట్రీ ఇచ్చింది. ఆధునిక హంగులతో ‘హలో’ పేరుతో దీన్ని తిరిగి ప్రారంభించారు.
ఆర్కుట్‌ వ్యవస్థాపకుడు ఆర్కుట్ బయూకాక్‌టెన్‌ ‘హలో’ పేరుతో సోషల్ మీడియా వేదికను బుధవారం (ఏప్రిల్ 11) భారత్‌లో ప్రారంభించాడు. ప్రధానంగా నేటి మొబైల్‌ జనరేషన్‌ను దృష్టిలో పెట్టుకుని సరికొత్త హంగులతో ‘హలో’ను తీసుకొచ్చినట్లు తెలిపారు. వినియోగదారుల సమాచార ప్రైవసీ, భద్రతపై ఫేస్‌బుక్ విఫలమవ్వడంపై సర్వత్రా విమర్శలు వెల్లువెత్తుతున్న వేళ ‘హలో’కు ఆదరణ పెరిగే మెండుగా కనిపిస్తున్నాయి.